OzLabs/hebrew-wiki-articles huggingface dataset:
כ' בטבת

על פי הלוח העברי הקבוע, פרשת בר המצווה של ילד שנולד בכ' טבת היא, ברוב השנים, פרשת שמות. אבל אם בר המצווה חל בשנה שלמה או כסדרה המתחילה ביום חמישי (שנה מקביעות הכז, השא או השג) פרשת בר המצווה היא פרשת וארא.

==אירועים היסטוריים==
* ה'תרפ"א – הרב אברהם יצחק הכהן קוק מוסר את הרצאת הרב, שבה קרא ליצירת בירור הלכה, אנציקלופדיה לתורה שבעל פה, סיכום לפרשנות התלמוד, וביאור על ביאור הגר"א לשולחן ערוך
* ה'תש"ה – נלי טיילו רוס היא האישה הראשונה שמתמנית לתפקיד מושלת בארצות הברית
* ה'תשי"ג – נשיא ארצות הברית, הארי טרומן, מודיע על פיתוחה של פצצת המימן
* ה'תשכ"ד – האפיפיור פאולוס השישי מגיע לביקור בישראל
* ה'תשכ"ו – לוי אשכול מציג את ממשלתו השלישית (השלוש עשרה במנין הממשלות) בפני הכנסת
* ה'תשכ"ח – מפא"י, אחדות העבודה - פועלי ציון ורפ"י מתאחדות ומקימות את מפלגת העבודה הישראלית
* ה'תשמ"ו – ספרד ופורטוגל מצטרפות לקהילה האירופית, שהפכה מאוחר יותר לאיחוד האירופי
* ה'תשמ"ו – השקל יוצא משימוש ומוחלף בשקל החדש
* ה'תשס"א – הגרסה הראשונה של ויקיפדיה (באנגלית) עולה לרשת
* ה'תשס"ו – החללית הבלתי מאוישת ניו הוריזונס משוגרת במטרה להגיע אל כוכב הלכת הננסי פלוטו ולאסוף מידע ותמונות עליו

==נולדו==
[[הרמב"ם]]
* ה'תש"ט – שלמה גרוניך, מוזיקאי ישראלי
* ה'תשי"ג – אורי סביר, מאדריכלי הסכם אוסלו וחבר הכנסת מטעם מפלגת המרכז
* ה'תשט"ז – זהבה גלאון, חברת הכנסת מטעם מרצ
* ה'תש"ך – נחום לנגנטל, חבר הכנסת מטעם המפד"ל
* ה'תשכ"ב – לאה נס, חברת הכנסת מטעם הליכוד
* ה'תש"ל – דביר בנדק, שחקן ומדבב ישראלי

==נפטרו==
* 681 לפנה"ס – סנחריב מלך אשור נרצח על ידי בניו, אַדְרַמֶּלֶךְ ושַׂרְאֶצֶר לפי ספרי השנים הבבליים
* – רבי משה בן מימון (הרמב"ם), "הנשר הגדול", שנחשב לגדול הפוסקים וההוגים היהודיים
* ה'תר"ם – רבי יעקב אבוחצירא (אביר יעקב), מגדולי רבני מרוקו, סבו של הבבא סאלי
* ה'תרע"ד – ז'ורז' פיקאר, איש צבא צרפתי שנאבק למען אלפרד דרייפוס (נולד ב-ה'תרי"ד)
* ה'תשמ"א – הרב אליהו אליעזר מישקובסקי ראש ישיבת כנסת חזקיהו.
* ה'תשנ"ב – איתן לבני, פעיל אצ"ל וחבר הכנסת מטעם הליכוד
* ה'תשס"ה – אשר פרס, פיזיקאי ישראלי (נולד ב-ה'תרצ"ד)
* ה'תשע"ז – יוסל ברגנר, צייר, אמן ואומן, מאייר ספרים, צייר תפאורות ומעצב תלבושות לתיאטרון ישראלי (בעיקר עבור הצגותיו של המחזאי נסים אלוני) (נולד ב-ה'תרפ"א)
* ה'תשע"ט – עמוס עוז, סופר ישראלי
----

* י"ט בטבת – כ"א בטבת
* טבת

ד20
י20
כ"א בטבת

על פי הלוח העברי הקבוע, פרשת בר המצווה של ילד שנולד בכ"א טבת היא ברוב השנים פרשת שמות. אבל אם בר המצווה חל בשנה המתחילה ביום חמישי פרשת בר המצווה היא פרשת וארא. 
==חגים ומועדים==
*יום הלשון העברית

==אירועים היסטוריים==

[[משה אביגדור עמיאל]]
* ה'תרצ"ו – הרב משה אביגדור עמיאל התמנה כרבה הראשי של תל אביב
* ה'תשי"ב – יוסף בצרי ושלום צלאח, הואשמו בפעילות ציונית מחתרתית, והועלו לגרדום בבגדאד
* ה'תשל"א – הרב מצליח מאזוז נרצח בידי מתנקש מוסלמי
* ה'תשמ"ג – נוסד היישוב נווה דקלים ברצועת עזה, היה הגדול ביישובי גוש קטיף
* ה'תשס"ו – אילן חלימי, יהודי צרפתי, נחטף וכעבור שלושה שבועות נרצח על רקע אנטישמי על ידי חבורת מהגרים מוסלמים

==נולדו==
* ה'תרי"ח – אליעזר בן-יהודה, מחיה השפה העברית (נפטר ב-ה'תרפ"ג)
* ה'תשכ"ו – הרב דוד לאו, הרב הראשי האשכנזי לישראל
* ה'תש"מ – אילן רוזנפלד, שחקן וקומיקאי ישראלי

==נפטרו== 
* ה'תר"י, 1850 – הרב ישראל דב בער מווילעדניק. צדיק חסידי במחצית הראשונה של המאה ה-19. מכונה "הצדיק מווילעדניק".
* ה'תשי"ב – יוסף בצרי ושלום צלאח, לאחר שהואשמו בפעילות ציונית מחתרתית (הועלו לגרדום בבגדאד)
* ה'תשל"ד – יוסף סרלין, חבר הכנסת ושר מטעם הציונים הכלליים וגח"ל (נולד ב-ה'תרס"ו)
* ה'תשל"ה – קרלו לוי, צייר וסופר יהודי-איטלקי (נולד ב-ה'תרס"ג)

----

* כ' בטבת – כ"ב בטבת
* טבת

ד21
י21
כ"ב בטבת

על פי הלוח העברי הקבוע, פרשת בר המצווה של ילד שנולד בכ"ב טבת היא ברוב השנים פרשת וארא. אבל אם בר המצווה חל בשנה המתחילה בשבת או בשנה חסרה המתחילה ביום שני (שנה מקביעות בחג או בחה) פרשת בר המצווה היא פרשת שמות.

==אירועים היסטוריים==
* ה'רנ"ד – בשל גזירת גירוש על יהדות סיציליה, כ-36,000 יהודים מגורשים מסיציליה.
* ה'תש"א – פרוץ מרד הלגיונרים ופרעות בוקרשט
* ה'תשי"ד – הקמת אגף המודיעין בצה"ל
* ה'תשנ"ג – פרשת הקלטת הלוהטת: בנימין נתניהו מודיע כי נסחט על ידי "אחד הבכירים בליכוד, המוקף חבורת פושעים" וכי נאף
* ה'תשס"ט – תום מבצע עופרת יצוקה
* ה'תשפ"א – מפגינים תומכי נשיא ארצות הברית היוצא דונלד טראמפ הסתערו על בניין הקפיטול בוושינגטון הבירה, בניסיון לשבש את אישור קולות חבר האלקטורים בידי הקונגרס של ארצות הברית, לאחר נאום מחאה של טראמפ על תוצאות הבחירות לנשיאות ארצות הברית

==נולדו==
* ה'תרס"ט – הרב משה שטינברג – רבה הראשון של קריית ים.
* ה'תרצ"ז – דן תיכון, יו"ר הכנסת
* ה'תשט"ז – גונן שגב, חבר הכנסת ושר בממשלת ישראל
* ה'תשל"ז – איתן אורבך, שחיין ישראלי
* ה'תשל"ז – יעקב שוואקי, זמר חסידי אמריקאי

==נפטרו==
* ה'ת"ן – רבי הלל בן נפתלי הירץ, מדייני וילנא, אב"ד בקהילות אה"ו וז'ולקווה, מחבר "בית הלל" על שולחן ערוך.
* ה'תקפ"א – הרב אברהם טיקטין מברסלאו, אב"ד בקהילות לונטשיץ, גלוגאו וברסלאו.
* ה'תקצ"ד – הרב ברוך מנדלבאום מירושלים, "הרב מטורוב", מחבר הספר "נודע בשערים".
* ה'תרמ"ד – הרב שמואל הלר מנהיגה של הקהילה האשכנזית בצפת במשך למעלה מארבעים שנה, פוסק, מורה ומרפא
* ה'תרע"ד – רבי אברהם איגר בן רבי יהודה לייב איגר, האדמו"ר השני מחסידות לובלין, מחבר הספר "שבט מיהודה"
* ה'תרצ"ח – יצחק פוירינג מנהיג ציוני מגרמניה (נולד ב-ה'תר"ן)
* ה'תשי"ח – רבי שלום מוסקוביץ', האדמו"ר משאץ
* ה'תשמ"ז – ד"ר אוריאל אופק, סופר ילדים עברי.
* ה'תש"ן – ארתור גולדברג, פוליטיקאי ומשפטן יהודי-אמריקאי (נולד ב-ה'תרס"ח)
* ה'תשנ"ח – זבולון המר, חבר הכנסת מטעם המפד"ל ושר החינוך
* ה'תשס"ו – יואל דה-מלאך חוקר חקלאות ובוטנאי ישראלי, חתן פרס ישראל (נולד ב-ה'תרפ"ד)
----
* כ"א בטבת – כ"ג בטבת
* טבת

ד22
י22
כ"ג בטבת

על פי הלוח העברי הקבוע, פרשת בר המצווה של ילד שנולד בכ"ג טבת היא פרשת שמות אם בר המצווה חל בשנה המתחילה בשבת או בשנה חסרה המתחילה ביום שני (שנה מקביעות בחג או בחה) ופרשת וארא אם בר המצווה חל בשנה שלמה המתחילה ביום שני, או בשנה המתחילה ביום שלישי או ביום חמישי.

==חגים ומועדים==
* פורים אשריף ליהדות טריפולי, לזכר ההצלה בשנת ה'תס"ה (ראו להלן)

== אירועים היסטוריים ==
* ה'תס"ה – הצבא התוניסאי בפיקוד אבראהים אשריף, שביקש לכבוש את טריפולי ולטבוח בכל תושביה, הובס ושב לתוניסיה.
* ה'תשכ"א – הספינה "אגוז" טבעה בהפלגתה ה-13 כשעל סיפונה 44 עולים שיצאו בחשאי ממרוקו לישראל
* ה'תשל"ג – מחבלים מארגון ספטמבר השחור משתלטים על שגרירות ישראל בבנגקוק
* ה'תשל"ט – נהרג עלי חסן סלאמה בידי המוסד
* ה'תשס"ג – 4 הרוגים בהתקפת מחבלים על ישיבת עתניאל

== נולדו ==
* ה'תרע"ג – צבי צימרמן (בונה), חבר הכנסת ושגריר ישראל בניו זילנד (נפטר ב-ה'תשס"ו)
* ה'תרצ"ח – הרב אליעזר ברלנד, מנהיג אחד הפלגים המרכזיים בחסידות ברסלב, מייסד ישיבת שובו בנים
* ה'תשי"ד – גלי עטרי, זמרת
* ה'תשט"ז – הרב רפי פרץ, יו"ר הבית היהודי והרב הצבאי הראשי לשעבר
* ה'תשמ"ה – מאיר אלפסי, צלם עיתונות ישראלי

== נפטרו ==
* ה'ק"כ – רבי וידאל די טולוזא מחכמי הראשונים בספרד, מחבר המגיד משנה על הרמב"ם.
* ה'תרנ"ט – רבי אברהם פלאג'י, ראב"ד איזמיר ומחבר ספרים.
* ה'תשס"ז – הרב משה אשכנזי רב קהילת חב"ד בתל אביב, ואביו של הרב מרדכי שמואל אשכנזי.
* ה'תשע"ה – הרב מרדכי שמואל אשכנזי, רב היישוב כפר חב"ד.
* ה'תשע"ט – הרב אלעזר מרדכי קניג, רב קהילת ברסלב בצפת.
* ה'תש"ף – הרב פסח אליהו פאלק, מחנך ופוסק הלכה חרדי-בריטי. מחבר הספר "עוז והדר לבושה".
* ה'תשפ"ב – חיים ולדר, סופר חרדי.
----
* כ"ב בטבת – כ"ד בטבת
* טבת

ד23
י23
כ"ד בטבת

על פי הלוח העברי הקבוע, פרשת בר המצווה של ילד שנולד בכ"ד טבת היא ברוב השנים פרשת וארא. אבל אם בר המצווה חל בשנה חסרה המתחילה בשבת (שנה מקביעות זחא או זחג) פרשת בר המצווה היא פרשת שמות.

==חגים ומועדים==
* תענית ציבור קהילתית ביהדות פרנקפורט, לזכר השרפה הגדולה בשנת ה'תע"א.

==אירועים היסטוריים==
* ד'תקט"ז – הלומברדים בראשות אייסטולף מלך לומברדיה מפרים את ההסכמים עימם וצרים על רומא
* ה'תע"א – פרצה השרפה הגדולה בפרנקפורט דמיין. השלטונות האשימו בשרפה את רבה של יהדות פרנקפורט, רבי נפתלי כ"ץ, ולבסוף הוא הוכרח לעזוב את העיר.
* ה'תקע"ג – תחילת כהונתו כנשיא חסידות חב"ד של רבי דב בר שניאורי, "האדמור האמצעי"
* ה'תקצ"ז – רעידת האדמה בצפת: רעידת אדמה חזקה פוקדת את העיר צפת והגליל ומביאה להרוגים רבים
* ה'תש"ט – הבחירות הראשונות במדינת ישראל לאספה המכוננת, שהפכה לכנסת הראשונה
* ה'תשכ"ח – נעלמה הצוללת אח"י דקר במימי הים התיכון
* ה'תשל"ד – ישראל ומצרים חותמות על הסכם הפרדת כוחות

==נולדו==
* ה'תרמ"ח – יצחק טבנקין, מנהיג ציוני וחבר הכנסת מטעם מפ"ם ואחדות העבודה (נפטר ב-ה'תשל"א)
* ה'תשכ"ג – ישי לוי, זמר ישראלי
* ה'תשמ"ח – מאור בוזגלו, כדורגלן ישראלי

==נפטרו==
רבי [[שניאור זלמן מליאדי – "בעל התניא" ו"שולחן ערוך הרב" ומייסד חסידות חב"ד]]
* ה'תע"ט – רבי נפתלי כ"ץ, בעל "סמיכת חכמים" (נולד ה'ת"ט).
* ה'תקע"ב – רבי יוסף מיאמפולה בן רבי יחיאל מיכל מזלוצ'וב.
* ה'תקע"ג – רבי שניאור זלמן מלאדי (האדמו"ר הזקן), "בעל התניא" ו"שולחן ערוך הרב" ומייסד חסידות חב"ד (נולד ה'תק"ה).
* ה'תרפ"ו – רבי שמואל בורנשטיין, בעל ה"שם משמואל", האדמו"ר השני בחסידות סוכטשוב.
* ה'תקצ"ז – הצדקת האדמו"רית ציזיא חנה מזל.
* ה'תרי"ב – הרב מאיר איזנשטטר נודע בכינוי: מהר"ם אַ"ש מגדולי רבני הונגריה במאה ה-19, פוסק ומנהיג אורתודוקסי בולט (נולד ב-ה'תק"ם)
* ה'תשי"ד – הרב אליהו אליעזר דסלר המכונה גם המכתב מאליהו (נולד ב-ה'תרנ"ב)
* ה'תשכ"ו – הצדקת מרים מזרחי, הידועה בכינוייה "הכובסת".
* ה'תשמ"ז – רבי משה מרדכי בידרמן, האדמו"ר מלעלוב.
* ה'תשמ"ז – הרב משה טיקוצ'ינסקי, משגיח בישיבת סלובודקה.
* ה'תשנ"ז – משה וילנסקי, מלחין ישראלי (נולד ב-ה'תר"ע).
----

* כ"ג בטבת – כ"ה בטבת
* טבת

ד24
י24
כ"ה בטבת

על פי הלוח העברי הקבוע, פרשת בר המצווה של ילד שנולד בכ"ה טבת היא, ברוב השנים, פרשת וארא. אבל אם בר המצווה חל בשנה חסרה המתחילה בשבת (שנה מקביעות זחא או זחג) פרשת בר המצווה היא פרשת שמות. 

==חגים ואירועים==
* תענית ציבור קהילתית של יהדות מץ (ראו לקמן).

==אירועים היסטוריים==
* ה'ת"ל – רפאל לוי הועלה על המוקד על קידוש השם במץ בעקבות עלילת הדם במץ.
* ה'תש"ב – הנאצים מתחילים לרכז את יהודי הולנד באמסטרדם.
* ה'תשי"ח – בית המשפט העליון מטהר את שמו של ישראל קסטנר, כשנה לאחר שנרצח.

==נולדו==
* ה'תרס"ז – הרב אברהם יהושע השל, רב ופילוסוף אמריקאי ליברלי (נפטר בה'תשל"ג)
* ה'תרפ"ט – הרב אברהם חנוך גליצנשטיין, סופר חרדי-ישראלי, חסיד חב"ד, (נפטר בכ' באדר תשע"ה)
* ה'תרצ"ב – ד"ר יצחק זקס, יקיר ירושלים, ממשחררי ירושלים וחברון, ממייסדי ענף התיירות בישראל.
* ה'תש"ג – דניאל פאר, עיתונאי ושדרן טלוויזיה ישראלי
* ה'תשי"א – אלי כהן, מאמן כדורגל ישראלי
* ה'תשט"ו – אברהם בורג, יושב ראש הכנסת לשעבר
* ה'תשי"ז – יהודית רביץ, זמרת

==נפטרו==
הרב [[אלישע וישליצקי]]
* ה'תקס"ג – מרכוס הרץ, רופא ופילוסוף יהודי-גרמני (נולד ב-ה'תק"ז)
* ה'תרי"ד – אוהב גר לוצאטו, בלשן יהודי-איטלקי (נולד ב-ה'תקפ"ט)
* ה'תרכ"ג – רבי יהודה מאיר למברט, מרא דאתרא ביהדות מץ ורב הקונסיסטוריה של מץ והמוזל, ראש ישיבה במץ ומנהל בית המדרש לרבנים בעיר.
* ה'תשל"ד – צבי הירש מייזליש, רב ופוסק בהונגריה ובשיקגו, ניצול השואה (נולד ה'תרס"ב)
* ה'תשל"ח – אהרן צבי פרופס, מראשי בית"ר
* ה'תשמ"ב – שלמה מאזוז, רב ודיין בן האי ג'רבה, ומשנת 1956 – בן נתיבות
* ה'תשמ"ה – מרדכי בנטוב, מראשי השומר הצעיר ומפ"ם (נולד ב-ה'תר"ס)
* ה'תשנ"ה – אבא בנדויד חוקר הלשון העברית, יועץ הלשון של קול ישראל בשנים ה'תשי"ט – ה'תשמ"ג
* ה'תשע"ט – הרב אלישע וישליצקי, מרבני הציונות הדתית בישראל (נולד בה'תשי"ד).
----

* כ"ד בטבת – כ"ו בטבת
* טבת

ד25
י25
כ"ו בטבת

על פי הלוח העברי הקבוע, פרשת בר המצווה של ילד שנולד בכ"ו טבת היא, ברוב השנים, פרשת וארא. אבל אם בר המצווה חל בשנה שלמה המתחילה ביום חמישי (שנה מקביעות השא או השג) פרשת בר המצוה היא פרשת בא.

==אירועים היסטוריים==
[[אבשלום פיינברג]]
* ה'תרי"ג – פרנקלין פירס, הנשיא הנבחר של ארצות הברית, ואשתו ניצלים מתאונת רכבת ליד אנדובר, מסצ'וסטס, אך בנו נהרג
* ה'תרע"ז – פעילי ניל"י מותקפים על ידי בדואים מדרום לרפיח בדרכם ליצור קשר עם הבריטים – אבשלום פיינברג נרצח אך עמיתו יוסף לישנסקי מצליח במשימתו
* ה'תרפ"ד – החוקר האנגלי הווארד קרטר מגלה את קברו של תות ענח' אמון בעמק המלכים, ליד לוקסור, מצרים
* ה'תרצ"ב – נפתח קולנוע אדיסון שהיה בית הקולנוע (ראינוע) השלישי בירושלים
* ה'תשי"ד – נפתח משפט קסטנר
* ה'תשנ"א – מלחמת המפרץ – הקונגרס האמריקאי מאשר שימוש בכוח כדי להסיג את עיראק מכווית

==נולדו==
* ה'תרפ"א – חיים קורפו, שר התחבורה וחבר הכנסת מטעם גח"ל והליכוד
* ה'תרצ"ד – הרב אברהם רביץ, חבר הכנסת וסגן שר מטעם דגל התורה (נפטר בה'תשס"ט)
* ה'תשי"ט – אייל שני, שף ושופט ריאליטי ישראלי
* ה'תשל"ז – אריק זאבי, ג'ודוקא ישראלי
* ה'תשל"ח – Y-Love, זמר יהודי דתי אפרו אמריקאי
* ה'תשמ"ו – דפני ליף, פעילה חברתית ומיוזמי מחאת האוהלים

==נפטרו==
* ה'תכ"ב – רבי יוסף איסקפה, מגדולי רבני איזמיר
* ה'תקע"ז – רבי יעקב משה עייאש, הראשון לציון, שד"ר, מנהיג קהילה וראש ישיבה
* ה'תרע"ז – אבשלום פיינברג חבר ברשת ניל"י (נולד ב-ה'תר"ן)
* ה'תש"ז – שבתאי לוז'ינסקי, פעיל ציוני בולט (נולד ב-ה'תרנ"ו)
* ה'תשכ"ח – מר שושני, חכם מסתורי המזוהה עם הלל פרלמן, תלמידו של הרב אברהם יצחק הכהן קוק (נולד ב-ה'תרנ"ה)
* ה'תשס"ז – ד"ר יורי שטרן, חבר הכנסת בין השנים ה'תשנ"ו-ה'תשס"ז (נולד ה'תש"ט)
* ה'תשע"ח – הרב יהושע מאמאן, דיין, זקן רבני מרוקו. (נולד התרע"ח)
----

* כ"ה בטבת – כ"ז בטבת
* טבת

ד26
י26
כ"ז בטבת

על פי הלוח העברי הקבוע, ברוב השנים, פרשת בר המצווה של ילד שנולד בכ"ז טבת היא פרשת וארא. אבל אם בר המצווה חל בשנה שלמה או כסדרה המתחילה ביום חמישי (שנה מקביעות הכז, השא או השג) פרשת בר המצווה היא פרשת בא.

==אירועים היסטוריים==

* ה'תרל"ט – מלחמת הזולו: בני שבט הזולו מביסים את הבריטים בקרב איסאנדלוואנה
* ה'תרע"ה – כ-30,000 הרוגים ברעידת אדמה באיטליה
* ה'תשכ"ה – פיגוע ראשון של הפת"ח
* ה'תשכ"ו – אינדירה גנדי נבחרת לראש ממשלת הודו
* ה'תשל"ג – אירלנד, בריטניה ודנמרק מצטרפות לשוק האירופי המשותף
* ה'תשל"ח – ארצות הברית מחזירה להונגריה את כתר סטפן הקדוש (הידוע גם בשם הכתר הקדוש של הונגריה) שהיה ברשותה מאז מלחמת העולם השנייה
* ה'תשנ"ד – רצח דרק רוט – 2 נערים בני 14 רוצחים נהג מונית בהרצליה
==נולדו==
* ה'תרס"ב – אריה אלטמן, חבר הכנסת מטעם תנועת החרות וגח"ל (נפטר בה'תשמ"ב)
* ה'תרצ"ד – יעקב גדיש, כלכלן, ניצול השואה, בוגר בני עקיבא ואיש הקיבוץ הדתי (נפטר בה'תשס"ה)
* ה'תרצ"ו – אורי ברנשטיין, משורר וסופר ישראלי.
* ה'תרצ"ח – אברהם הרשקו, ביוכימאי ישראלי, חתן פרס נובל לכימיה לשנת ה'תשס"ד
* ה'תש"ו – טוביה צפיר, שחקן ישראלי.
* ה'תשי"ג – מלי פולישוק-בלוך, חברת הכנסת מטעם מפלגת שינוי
* ה'תשל"א – רוביק דנילוביץ', ראש עיריית באר שבע
* ה'תשמ"ב – אנה ארונוב, רקדנית

==נפטרו==
הרב [[שמשון רפאל הירש]]
* ה'תרמ"ט – הרב שמשון רפאל הירש, רב גרמני מאבות הנאו-אורתודוקסיה, מרא דאתרא בניקלשבורג ובקהילה הנפרדת בפרנקפורט, "עדת ישורון". (נולד בכ"ד בסיוון ה'תקס"ח)
* ה'תש"א – הרב שבתאי עלואן רב ודיין בקהילה היהודית שבעיר זאכו בכורדיסטן. (נולד בה'תרל"ד)
* ה'תש"ל – מקס בורן, פיזיקאי ומתמטיקאי גרמני-יהודי. (נולד בה'תרמ"ג)
* ה'תשמ"ט – דבורה נצר, חברת הכנסת מטעם מפא"י.
* ה'תשנ"ד – יגאל הורביץ, פוליטיקאי ישראלי.
* ה'תשנ"ד – דרק רוט, נהג מונית (נרצח).
* ה'תשנ"ח – הרב פנחס הירשפרונג, רב ראשי מונטריאול (קנדה). 
* ה'תשס"ה – יעקב גדיש, כלכלן, ניצול השואה, בוגר בני עקיבא ואיש הקיבוץ הדתי.
----

* כ"ו בטבת – כ"ח בטבת
* טבת

ד27
י27
כ"ח בטבת

על פי הלוח העברי הקבוע, פרשת בר המצווה של ילד שנולד בכ"ח טבת היא ברוב השנים פרשת וארא. אבל אם בר המצווה חל בשנה המתחילה ביום חמישי פרשת בר המצוה היא פרשת בא.

==אירועים היסטוריים==
דיוקן של [[נפוליאון השלישי]]
* מגילת תענית מציינת יום זה כיום שמחה על ניצחון הפרושים על הצדוקים בידי שמעון בן שטח
* ה'תרי"ח – נפוליאון השלישי ניצל מהתנקשות
* ה'תרע"ח – בפינלנד נכנס לתוקפו חוק אשר הופך את היהודים לאזרחים מלאים במדינה
* ה'תשכ"ב – בניו יורק מתחילה הפעלתה של רכבת הנוסעים האוטומטית הראשונה
* ה'תשל"ז – מדענים אמריקאים מגלים את החיידק שגורם למחלת הליגיונרים
* ה'תשנ"ו – יאסר ערפאת נבחר למשרת יו"ר הרשות הפלסטינית
* ה'תשס"ה – תושבי הרשות הפלסטינית מצביעים בבחירות לנשיאות הרשות, לראשונה לאחר מותו של יאסר ערפאת

==נולדו==
* – לפי גרסת הילקוט שמעוני, שמעון הבן השני של יעקב אבינו 
* ה'תקי"ג – רבי משה טוביה מזונטהיים רבה של הנאו ומגדולי רבני יהדות גרמניה בתקופתו (נפטר ד' בתשרי ה'תקצ"א) 
* ה'תר"פ – מרדכי מקלף, הרמטכ"ל השלישי של צה"ל (נפטר בה'תשל"ח)
* ה'תרצ"ח – הרב צבי טאו, רב, ומנהיג בזרם החרדי-לאומי
* ה'תש"א – תרצה אתר, משוררת, סופרת ומתרגמת ישראלית (נפטרה ב-ה'תשל"ז)
* ה'תש"ב – מוחמד עלי, מתאגרף אמריקאי
* ה'תש"ג – אליהו גבאי, חבר הכנסת מטעם המפד"ל
* ה'תש"ו – ניסן סלומיאנסקי, חבר הכנסת מטעם הבית היהודי
* ה'תשכ"ב – הרלן קובן, סופר יהודי-אמריקאי
* ה'תשכ"ג – מיכאל גורלובסקי, חבר הכנסת מטעם הליכוד

==נפטרו==
* ה'תפ"ח – רבי דוד ניטו – רב בקהילה הספרדית בלונדון, מחבר 'כוזרי שני'.
* ה'תקצ"ו – רבי חננאל ניפי, דיין ודרשן בפרארה ומרא דאתרא בצ'נטו, מגדולי הפוסקים ביהדות איטליה וחבר הסנהדרין של פריז. (נולד בה'תק"ך)
* ה'תרי"ח – רבי אברהם ענתיבי, רבה הראשי של חלב
* ה'תרפ"ז – רבי חנוך ארנטרוי, רב הקהילה הנפרדת "עדת יראים – אוהל יעקב" במינכן ומראשי היהדות האורתודוקסית בגרמניה. (נולד בה'תרי"ד)
* ה'תרפ"ז – אשר צבי גינצברג, סופר והוגה דעות ציוני שנודע בכינוי אחד העם
* ה'תר"צ – רבי ישראל ניסן קופרשטוק מחבר הספר עני בן פחמא ורב העיירות אודז'יבול, רוז'אן, ופשיסחה
* ה'תשט"ז – הרב ירחמיאל אליהו בּוֹצ'קוֹ מייסד ישיבת עץ חיים במונטרה שבשווייץ (נולד ט"ו בשבט ה'תרמ"ח)
* ה'תשכ"א – הרב אברהם יצחק קליין, רבה של הקהילה האורתודוקסית בנירנברג, רב בחיפה וחבר מועצת גדולי התורה. (נולד בי"ז באלול ה'תרל"ה)
* ה'תשמ"א – הרב ישכר בער רוזנבוים, מייסד חסידות סטרוז'ניץ

----

* כ"ז בטבת – כ"ט בטבת
* טבת

ד28
י28
כ"ט בטבת

על פי הלוח העברי הקבוע, פרשת בר המצוה של ילד שנולד בכ"ט בטבת היא ברוב השנים פרשת בא. אבל אם בר המצווה חל בשנה המתחילה בשבת או בשנה חסרה המתחילה ביום שני (שנה מקביעות בחג או בחה) פרשת בר המצווה היא פרשת וארא.

==חגים ומועדים==
* יום כיפור קטן
* "תענית גירוש וורמייזא" – בוורמייזא נהגו להתענות ביום זה תענית ציבור (ראו להלן).
* בטריפולי, פורים בורגיל (ראו להלן).

==אירועים היסטוריים==
* ה'שע"ו – יהודי וורמייזא הורשו לשוב לבתיהם לאחר גירושם מהעיר בשביעי של פסח ה'שע"ה.
* ה'תקנ"ה – ניצלו יהודי טריפולי, בעקבות בריחתו של עלי בורגיל, מושלה העריץ של העיר.
* ה'תש"ג – השואה: אקציית חיסול בגטו ראדומסק.
* ה'תש"ל – מלחמת ההתשה: תחילת ההפצצות של חיל האוויר בעומק שטח מצרים.
* ה'תשנ"א – תום האולטימטום האמריקאי על עיראק, יומיים לאחר מכן החל מבצע "סופה במדבר" (מלחמת המפרץ).
* ה'תשנ"ה – חוק ביטוח בריאות ממלכתי נכנס לתוקף.
* ה'תשנ"ה – אוסטריה, פינלנד ושוודיה מצטרפות לאיחוד האירופי.

==נולדו==
* ה'תי"ד – רבי דוד ניטו – רב בקהילה הספרדית בלונדון, מחבר 'כוזרי שני'. (נפטר בכ"ח בטבת ה'תפ"ח)
* ה'תרמ"ז – ברל כצנלסון, ממנהיגיה הבולטים של תנועת העבודה בארץ ישראל. (נפטר בכ"ד באב ה'תש"ד)
* ה'תרפ"ט – רפאל איתן, הרמטכ"ל ה-11 של צה"ל, חבר הכנסת ושר בממשלת ישראל. (נפטר בה'תשס"ה)
* ה'תשכ"ה – גיא זוהר, מגיש חדשות ישראלי.
* ה'תשל"ח – עידו קוז'יקרו, כדורסלן ישראלי.
* ה'תשמ"ה – לירן אביב, זמר ים תיכוני.

==נפטרו==
הרב [[יצחק כדורי]]
* ה'תקמ"א – רבי ישראל חריף מסטנוב, תלמיד הבעל שם טוב. (נולד בה'תנ"ו)
* ה'תקפ"א – רבי אברהם טיקטין, רב גרמני, בן דורם וידידם של רבי עקיבא איגר ורבי יעקב לורברבוים. (נולד בה'תקכ"א)
* ה'תר"ן – הרב נתן מרקוס אדלר, רבה הראשי של האימפריה הבריטית ומחבר פירוש "נתינה לגר" על תרגום אונקלוס. (נולד בכ"א בטבת ה'תקס"ג)
* ה'תרנ"ח – רבי יהושע לייב דיסקין, מכונה גם המהרי"ל דיסקין והרב מבריסק. (נולד בה'תקע"ז)
* ה'תר"ע – רבי ירחמיאל ישראל יצחק דנציגר, האדמו"ר השני לחסידות אלכסנדר, מכונה הישמח ישראל על שם ספרו. (נולד בה'תרי"ג)
* ה'תרפ"ח – רבי גדליה שמלקיש, רב גליציאני, מרא דאתרא ואב"ד בקולומיאה ופשמישל, נשיא "המזרחי". (נולד בכ' בשבט ה'תרי"ז)
* ה'תשמ"ט – רבי מאיר חדש מגדולי תנועת המוסר בחצי השני של המאה העשרים, משגיח בישיבת חברון. (נולד בכ"ז בשבט ה'תרנ"ח)
* ה'תשנ"ד – נחמיה תמרי, אלוף פיקוד מרכז נהרג בהתרסקות מטוס, ועמו שלשה קצינים נוספים. (נולד בה'תש"ז)
* ה'תשנ"ה – יוג'ין ויגנר, פיזיקאי יהודי ממוצא הונגרי, חתן פרס נובל לפיזיקה. (נולד בה'תרס"ג)
* ה'תשס"ו – הרב יצחק כדורי, זקן המקובלים. (נולד בט"ז בתשרי ה'תרנ"ט)

----
* כ"ח בטבת – א' בשבט
* טבת

==הערות שוליים==

ד29
י29
שי קפון

שי קפון (נולד ב-7 במאי 1967) הוא שחקן, סופר, תסריטאי ובמאי ישראלי. 

קפון נודע בזכות השתתפותו בסדרות "עניין של זמן" ו"20 פלוס" בהן גילם את דמותו של ויצמן המזוהה עמו.

==קריירה==
קפון החל את דרכו המקצועית בטלוויזיה החינוכית כששיחק לראשונה בסדרה "שניים אוחזין".

בשנת 1988 גילם את אהרון בסרטו של עמוס גוטמן, "חימו מלך ירושלים".

בין השנים 1992 -1996 הוא שיחק בתפקיד יחזקאל ויצמן בסדרה "עניין של זמן", ולאחר מכן בין השנים 1998- 1999 בסדרת ההמשך "20 פלוס".

בשנת 1993 שיחק בהצגה "משחקים בחצר האחורית" ב"תיאטרון חיפה".

בין השנים 1996–2000 היה אחראי לפיתוח תוכניות וכתיבה בערוץ הילדים.

ב־1998 קפון שיחק בסרט "ארץ קטנה איש גדול", וכתב ופיתח את התוכנית "כל השבוע רגוע" בערוץ 8.

בשנת 1999 כתב תסריטים לתוכנית "סיפורי מישמיש" ששודרה בערוץ 2.

בשנת 2000 הצטרף קפון לצוות ערוץ הופ!. תחילה ביים את הצגת הילדים "דפנה ודודידו", המבוססת על תוכנית בערוץ. לאחר כשנה היה אחראי לבניית קונספט חדש לתוכנית "דפנה ודודידו", בהשתתפות דפנה דקל. בנוסף, כתב וייעץ לבניית קונספט לתוכניות בערוץ.

בשנת 2002 ביים מחזמר לחנוכה המבוסס על אגדת שלגייה ושבעת הגמדים ונקרא "שלגייה".

ב־2003 ביים וכתב את סרט הטלוויזיה "רינה ואריק לנצח", אשר שודר במסגרת רצועת "ראשון בדרמה" בערוץ HOT3 בכיכובו של דרור קרן.

בשנים 2005–2007 היה במאי הטלנובלות "טלנובלה בע"מ", "האלופה" ו"בובות" ששודרו ב-HOT, וסדרת הדרמה "מתי נתנשק", ששודרה בערוץ 10.

קפון ביים את סדרת הטלוויזיה "חצויה".

קפון הוציא לאור שני ספרי ילדים - "נוני שומר על השקט" (2001) ו"פתאום באמצע הלילה" (2003).

בשנת 2009 הצטרף קפון לצוות היוצרים של הסדרה הקומית "עבודה ערבית" בערוץ 2 וביים אותה החל מעונתה השנייה ועד סיום הסדרה.

ב-2011 החל לביים את הסדרה "החולמים".

בשנת 2012 שב קפון לגלם את דמותו של ויצמן בסדרת הטלוויזיה המחודשת "עניין של זמן", אשר שודרה בזכיינית ערוץ 2 "רשת".

בשנת 2015 ביים את הסדרה "התסריטאי", אשר יצר סייד קשוע ומבוססת על חייו של קשוע. קפון משתתף בסדרה גם כשחקן בתפקיד עצמו. באותה שנה שודרה בערוץ 10 הסדרה הקומית "אשתו של גיורא", אותה ביים קפון ויצרה ליאת אקטע.

בספטמבר 2016 עלתה בערוץ HOT3 הסדרה "מטומטמת", אותה ביים קפון ויצר יחד עם בת חן סבג (שגם מככבת).

בפברואר 2023 עלתה בקשת 12 הסדרה "גוף שלישי" אותה יצר וביים.

== חיים אישיים ==
קפון נשוי לעינת ואב לשלושה ילדים. קפון הוא אביהם של השחקנים אחינועם קפון ויואב קפון ששיחק את בן בסדרה "החולמים". קפון הוא דודם של השחקנים תומר קאפון, והלל קפון.

מתגורר ברמת רזיאל.

==קישורים חיצוניים==

* 
* 
* 
* 

==הערות שוליים==

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:סופרים ישראלים
קטגוריה:הטלוויזיה החינוכית הישראלית - אישים
קטגוריה:תסריטאי קולנוע ישראלים
קטגוריה:במאי תיאטרון ישראלים
קטגוריה:במאי טלוויזיה ישראלים
קטגוריה:תסריטאי טלוויזיה ישראלים
קטגוריה:זוכי פרס האקדמיה לטלוויזיה: במאים
קטגוריה:ישראלים שנולדו ב-1967
ניב רז

ניב רז (נולד ב-20 בינואר 1974) הוא שחקן ומורה למשחק ישראלי.

==ביוגרפיה==
רז נולד וגדל ברעננה. הוא בוגר בבית הספר לאמנויות הבמה בית צבי.<ref name=":0"></ref>

ב-2005 הוא שיחק בסדרת הדרמה "חדר מלחמה" ששודרה בערוץ 2. בנוסף, שיחק את הדמות- רוני לוי בשתי העונות הראשונות של הדרמה המוזיקלית היומית "השיר שלנו" ב-yes. רז שיחק גם בהצגות תיאטרון, בהן "בת הים הקטנה", "תיבת נח" ו"פרח לב הזהב".

בשנת 2006 השתתף בסרט הקולנוע "ריקוד מסוכן" של מנחם גולן, לצד אליענה בקייר. הוא הופיע גם בסדרת הטלוויזיה "עד החתונה" של אבנר ברנהיימר, לצדו של עפר שכטר. בסדרה זו הוא מגלם מעצב אופנה הומוסקסואל.

בשנת 2007, רז הופיע בהצגת הבידור "הגליל והתחתון", לצדם של אוולין הגואל ועמוס תמם.

בשנת 2007 פתח ניב רז יחד עם שותפו אולי שטרנברג את בית הספר למשחק מול מצלמה ״טכניקה״.<ref name=":0" />

בשנת 2009 שיחק בעונה השלישית של "האלופה" בתור מאיר פדידה, אביו של סער פדידה בצעירותו. כמו כן הנחה את התוכנית "הרחובות שלנו" של "רשת", תוכנית העוסקת ברחובות מרכזיים בערי ישראל.

בשנת 2010 שיחק בתפקיד אורח בסדרה "חצויה" בתור הברמן של מועדון הערפדים. כמו כן, רז שיחק בתפקידי אורח בסדרות: "מנדלבאום בלש פרטי", "כאן גרים בכיף", "האקס המיתולוגי", "חברות" ו"חדר מלחמה". 

ב-2014 השתתף בעונה הרביעית של הסדרה "גאליס".

ב-2016 שיחק בסדרת הנוער "נעלמים" בתור מוטי קליין, אביהם של אמה ושל אלון קליין.

בשנת 2020 שיחק בסדרה תאג״ד בתור אביו של בועז הפרמדיק. הוא שיחק גם כשחקן אורח בסדרת הנוער ״בת השוטר״ כמאמן השחיה של בנו של ליאור איינשטיין.

== חיים אישיים ==
רז נשוי לשחקנית אלונה וינד רז, ששיחקה לצדו בסדרה "השיר שלנו".

==קישורים חיצוניים==

==הערות שוליים==

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:בוגרי תיכון אוסטרובסקי
קטגוריה:בוגרי בית צבי
קטגוריה:ישראלים שנולדו ב-1974
קטגוריה:מורים למשחק
קטגוריה:מורים למשחק בישראל
אורי רביץ

אורי רביץ (נולד ב-10 בספטמבר 1964) הוא שחקן ישראלי.

==ביוגרפיה==
רביץ למד בבית הספר למשחק בית צבי וסיים את לימודיו שם בשנת 1989.

רביץ השתתף בהצגות התיאטרון "מרד המתים", "הן לא תיקחהו עמך", "משפט הקופים", "אדי קינג", "גטו", "הלילה השנים עשר", "בשפל", "הברבור", "אורפיאו ואאורדיצה", "שרוף את זה", "מצעד המלאכים", "מחלת נעורים", "שלוש אחיות", "הבחורים בדלת ממול", "ביקור הגברת הזקנה", "קברט", "רוחות", "ארץ הבושת", "גם הוא באצילים", "ציד המכשפות", "אל נקמות" ו"מתאבל ללא קץ".

מלבד ההופעות בתיאטרון, שיחק בסדרות הטלוויזיה "ספיר" ו"פאזל" ששודרו בערוץ 2. בשנת 2006 הצטרף לעונה השלישית של "השיר שלנו" וגילם בה את ניקי, העוזר של לילי גולד.

אמו של רביץ, אלמה אברהם, נחטפה מנחל עוז במהלך הטבח שבוצע בקיבוץ במתקפת הפתע של חמאס בשנת 2023. היא שוחררה לאחר 51 ימים בשבי.

בשנת 2023 עזב רביץ את עולם התיאטרון, ועבר להתגורר במדריד שבספרד.

==קישורים חיצוניים==

==הערות שוליים==

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:בוגרי בית חינוך שער הנגב
קטגוריה:בוגרי בית צבי
קטגוריה:ישראלים שנולדו ב-1964
CIL

Common Intermediate Language ובקיצור CIL (נקראה בעבר: MSIL; Microsoft Intermediate Language) היא שפת מחשב בה נעשה שימוש בעת ההידור של שפות תכנות מסוימות. זוהי שפת ביניים בין שפת NET. לבין שפת מכונה.

בשפות התכנות המסורתיות, כגון שפת C או C++, כאשר קובץ תוכנית עובר הידור נוצר קובץ הרצה שהוא אוסף פקודות בשפת מכונה. לעומת זאת, בשפות NET., כגון #C או VB.NET, בזמן ההידור נוצר קובץ בשפת CIL. רק בזמן ריצת התוכנית, הקובץ מתורגם משפת CIL לשפת המכונה.

טכנולוגיית ה-CIL מקבילה לשפת Just In Time שנועדה לשפר ביצועי תוכנות הנכתבות ב-JAVA.

== ראו גם ==
* JAVA
* Bytecode

==קישורים חיצוניים==

* 

קטגוריה:תכנות
קטגוריה:.NET
Classical Mushroom

Classical Mushroom (בעברית: פטריה קלאסית) הוא האלבום השני שהוציא הרכב אמני הטראנס הישראלי Infected Mushroom.
האלבום יצא בשנת 2000, ואיתו שני סינגלים: "Bust a Move" ו־"Sailing in the Sea of Mushroom".

האלבום נחשב לפריצת דרך מבחינת ההרכב מפני שהגיע בישראל למעמד של אלבום זהב תוך כשנה, הישג בולט לאלבום טראנס, מה שהוביל את ההרכב לפרסום רב.

==אופי האלבום ושמו==
אלבום זה מתאפיין בשילוב המון דוגמיות קול מסרטים מפורסמים תוך מוזיקת טראנס פסיכדלית קצבית שאפיינה את המוזיקה האלקטרונית של שנות ה-2000. כפי ששם האלבום מרמז, הוא היה ניסיון לשלב את מוזיקת הטראנס הפסיכדלית עם מוזיקה קלאסית כאשר הרצועות משלבות המון קטעי נגינה של פסנתר שנחשב לכלי נגינה קלאסי.

== הרצועות באלבום ==

== דוגמיות קול (Vocal samples) ==

בהתאם לקונספט האלבום שולבו מספר רב של דוגמיות קול מסרטים שנחשבים בעיני רבים כ"קלסיקות":

*"Bust a Move" מכיל דוגמית קול מהסרט "מין מסוכן 2" (1998)
*"None of this is Real" מכיל דוגמית קול מהסרט "העורב" (1996).
*"The Shen" & "Mush Mushi" מכיל דוגמית קול מהסרט "מרלין" (1998)
*"The Shen" כמו כן מכיל דוגמית קול מהסרט "וירוס" (1999).
*"Disco Mushroom" מכיל דוגמית קול מהסרט "בתוך חלום" (1999) ומהסרט "אקסקליבר" (1981)
*"Dracul" מכיל דוגמית קול מהסרט "דרקולה" (1992)
*"The Missed Symphony" מכיל דוגמיות מהסרט "מחר לנצח" (1997)

== קישורים חיצוניים ==

* [http://www.discogs.com/Infected-Mushroom-Classical-Mushroom/release/28044 Classical Mushroom] באתר Discogs

קטגוריה:אלבומי 2000
קטגוריה:אלבומי זהב בישראל
קטגוריה:אלבומי אינפקטד מאשרום
קטגוריה:אלבומי חברת BNE
אמיל קרפלין

אמיל קרֶפֶּלין בשמו המלא אמיל וילהלם מגנוס גאורג קרפלין (בגרמנית: Emil Wilhelm Magnus Georg Kräpelin; 15 בפברואר 1856 נוישטרליץ - 7 באוקטובר 1926 מינכן) היה פסיכיאטר גרמני. מקובל להחשיבו כאבי הפסיכיאטריה המדעית המודרנית, הסיווג הפסיכיאטרי, הפסיכופרמקולוגיה והגנטיקה הפסיכיאטרית. בנוסף, גילה את מחלת אלצהיימר יחד עם אלואיס אלצהיימר.

==קריירה==
קרפלין למד כסטודנט באוניברסיטת לייפציג. בשנת 1882, אחרי 13 שנים כמרצה, הוא קיבל פרופסורה מאוניברסיטת טרטו (כיום בשטחה של אסטוניה), ועמד בראשה של קליניקה אוניברסיטאית. שם למד ותיעד בפירוט היסטוריות קליניות רבות של מטופלים, מה שהוביל אותו לחשוב על חשיבות מהלך המחלה, ולהתייחס יותר לסיווג של הפרעות נפשיות. עשר שנים לאחר מכן הצהיר כי מצא דרך חדשה להתבוננות על מחלות נפשיות. הוא התייחס לראייה המסורתית כעוסקת בתסמינים בלבד, בעוד ראייתו היא "קלינית" יותר. על פי ראייתו זו, החלה במאה ה-19 הגישה של מיזוג מאות הפרעות נפשיות וקיבוצן לסוגים, תוך התבססות על תסמונות, כלומר דפוסים של תסמינים, במקום לפי דמיון של תסמינים עיקריים, כפי שהיה נהוג בעבר ולמעשה לא היה מתאים.

==תאוריה והשפעה==

קרפלין מזוהה במיוחד עם חלוקה של מה שבעבר נקרא פסיכוזה, לשתי צורות נפרדות: הפרעה דו-קוטבית וסכיזופרניה.

קרפלין טען שמחלות פסיכיאטריות נגרמות מהפרעות גנטיות וביולוגיות. התאוריות הפסיכיאטריות שלו היו מרכז תחום הפסיכיאטריה של תחילת המאה ה-20, וחזרו להיות כאלה מאז סופה. קרפלין התנגד לגישתו של זיגמונד פרויד, אשר התייחס וטיפל במחלות פסיכיאטריות כנגרמות מגורמים פסיכולוגיים.

קרפלין כתב בין השאר גם על נושאים של פוליטיקה וחברה, מתוך גישה השואבת רעיונות מדרוויניזם חברתי. הוא הביע דאגה ממדיניות של מדינת רווחה, העלולה לטענתו לפגוע בתהליכי ברירה טבעית באוכלוסייה, ולחתור תחת המאבק הביולוגי של הגזע הגרמני להישרדות. בין השאר כתב גם נגד יהודים. רעיונותיו נחשבים בעלי השפעה רבה על פיתוח תאוריות של אאוגניקה ושל תורת הגזע.

==ראו גם==
*פסיכיאטריה
*מחלת אלצהיימר

==קישורים חיצוניים==

* [https://web.archive.org/web/20160304103851/http://kraepelin.org/ אתר האגודה הבינלאומית של קרפלין]
* 
* 

==הערות שוליים==

קטגוריה:חברי האקדמיה המלכותית השוודית למדעים
קטגוריה:פסיכיאטרים גרמנים
קטגוריה:בוגרי אוניברסיטת לייפציג
קטגוריה:גרמנים שנולדו ב-1856
קטגוריה:גרמנים שנפטרו ב-1926
המרכז לקיימות מקומית

המרכז לקיימות מקומית, הפועל החל מינואר 2006, נועד להוות כתובת לנושאי פיתוח בר קיימא (Sustainable Development) ברמה המקומית (רשויות, מועצות מקומיות ואזוריות). המרכז מספק כלים והכשרות, ופועל ליצירת רשת של הגורמים השונים העוסקים בקיימות מקומית.

המרכז פועל כשיתוף פעולה בין המשרד להגנת הסביבה, מרכז השל לחשיבה ומנהיגות סביבתית, בית הספר ללימודי הסביבה ע"ש פורטר באוניברסיטת תל אביב וארגון ICLEI המאגד בתוכו רשת של עשרות ערים מקיימות מרחבי העולם.
המרכז פועל במימון קרן LIFE של הקהילה האירופית.

המרכז פועל הן מול גופים מקצועיים, פוליטיים ונציגי ציבור ברשויות המקומיות, והן ברמה הארצית. כמו כן עוסק המרכז בקישור ורישות בין הגורמים השונים, ואיסוף והעברת מידע בנושא קיימות מקומית בישראל.

בין פעילויות המרכז:
* קידום תוכנית אב לפיתוח מקיים במועצות אזוריות בארץ
* קיום הכשרות, כנסים וימי עיון ברמת היישוב, הרמה האזורית והארצית
* פרסום המלצות לקווי מדיניות להטמעת עקרונות פיתוח בר קיימא ברשויות מקומיות
* איסוף מקרי חקר מוצלחים של הטמעת קיימות מקומית בישראל ובעולם
* הכשרת מנהיגות מקומית המעוניינת לקדם סדר יום סביבתי-חברתי במקום יישובם

== ראו גם ==
* אג'נדה 21

== קישורים חיצוניים ==
* 

* 
* [http://www.ukayamut.com/ פרויקט קיימות עירונית] מבית [http://jiis.org.il/ מכון ירושלים למחקרי מדיניות]

==הערות שוליים==

קטגוריה:ארגונים להגנת הסביבה בישראל
קטגוריה:זוכי פרס הגלובוס הירוק
דבי בסרגליק

דבורה (דבי) בסרגליק (19 בנובמבר 1955 – 10 במרץ 2005) הייתה שחקנית, מחזאית ומדבבת ישראלית.

== ביוגרפיה ==
נולדה ביפו. בוגרת החוג לתיאטרון באוניברסיטת תל אביב והוראת תיאטרון במכללת לוינסקי לחינוך. שיחקה בתיאטרון הרפרטוארי, המסחרי, תיאטרוני ילדים ובפסטיבל עכו. כתבה, ביימה, עיצבה והדריכה שחקנים במחזות זמר. עסקה בהוראת תיאטרון במכללת לוינסקי לחינוך, בבתי ספר ובמסגרות חינוך למבוגרים.

==קריירת משחק ודיבוב==

דבי בסרגליק הופיעה בעיקר בתפקידי משנה בתיאטרון ובטלוויזיה והתמחתה בדיבוב סדרות וסרטי הנפשה ופרסומות.

בין ההצגות בהן השתתפה, ניתן למנות את "סאלח שבתי" ו"חלון בלהות" (תיאטרון "הבימה"); "קול קטן" (תיאטרון בית ליסין); "מולייר במצרים" (בימת קדם); "האוזן הפרטית" ו"העין הציבורית". מחזות הזמר "גבירתי הנאווה", "צלילי המוסיקה" ו"תום סוייר והאקלברי פין"; "המכשפה" (התיאטרון לילדים ולנוער); "עליזה בארץ הפלאות" (על פי סדרת הטלוויזיה, התיאטרון המוזיקלי).

כתבה וביימה את ההצגות: "כניסה אחורית" ו"ירושלים של סבא".

בין הסרטים ותוכניות הטלוויזיה בהם השתתפה: זנב של עפיפון" (יהודית), "שמיכה חשמלית ושמה משה" (ברטה), "חסר קצת סוכר", "באזז", "מר באום (חיה), "פרא", "טיפת מזל" (הגננת דבי) ובתוכניות "זהו זה!", "כלבוטק", "רמת אביב גימל" (רגינה), "הפוך", "קפה פריז" (חיה איטה), "קריאת כיוון", "סיטון" ובסרט הדוקומנטרי "דביל'ה".

במסגרת הסדרה "בסוד העניינים" (סדרת-ההמשך ל"בלי סודות"), השתתפה במערכוני "המשרד המוזר" לצידה של רובי פורת שובל.

דיבבה בלמעלה משמונים סדרות וסרטי הנפשה, ביניהם: "פרופסור קשת", "קספר וחברים", "היי! בינבה", "אבירי האור הקסום" (אכזרינה), "נילס הולגרסון" (אולה), "דורימון", "דביבוני היער הירוק", "אלף ואחת אמריקות", "ממלכת עכברי השן", "הרפתקאות עיר הדובשנים" (אפי), "אגדות המלך שלמה", "עכברונים קטנים בערבה", "החרב באבן", "עכבר העיר ועכבר הכפר", "102 כלבים וגנבים", "בלינקי ביל", "פו הדב: סיפורו של פיל נפיל", "חוות סוסי הפוני", ובדמויות רבות בסדרת 
הטלוויזיה "אגדות האחים גרים". 

הייתה המדבבת הראשונה של ארתור ריד, הדמות הראשית בסדרה "ארתור", עד פטירתה.

ב-10 במרץ 2005 נפטרה בסרגליק ממחלת הסרטן והיא בת 49. נטמנה בבית העלמין ירקון.

==קישורים חיצוניים==

*
*[http://archive.habima.co.il/personPage/?itemId=1223 דבי בסרגליק באתר ארכיון תיאטרון "הבימה"]
*
*
*[https://www.cinemaofisrael.co.il/%d7%93%d7%91%d7%99-%d7%91%d7%a1%d7%a8%d7%92%d7%9c%d7%99%d7%a7/ דבי בסרגליק באתר "ספר הקולנוע הישראלי"]
*

קטגוריה:מדבבות ישראליות
קטגוריה:מדבבים ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:בוגרות אוניברסיטת תל אביב: החוג לתיאטרון
קטגוריה:בוגרי אוניברסיטת תל אביב: החוג לתיאטרון
קטגוריה:בוגרות מכללת לוינסקי לחינוך
קטגוריה:בוגרי מכללת לוינסקי לחינוך
קטגוריה:סגל מכללת לוינסקי לחינוך
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:נשים הקבורות בבית הקברות ירקון
קטגוריה:ישראליות שנפטרו מסרטן
קטגוריה:ישראלים שנפטרו מסרטן
קטגוריה:ישראליות שנולדו ב-1955
קטגוריה:ישראלים שנולדו ב-1955
קטגוריה:ישראליות שנפטרו ב-2005
קטגוריה:ישראלים שנפטרו ב-2005
שער גן עדן

סמלה של הכת השער לגן עדן
השער לגן עדן (באנגלית: Heaven's Gate) הייתה כת שהונהגה על ידי מרשל אפלוויט ובוני נטלס. לאחר מותה של נטלס מסרטן בשנת 1985, לקח על עצמו אפלווייט את ההנהגה. שמה של הקבוצה הוחלט סופית בשנת 1994, ועד אז עבר השם שינויים רבים.

סופה של הכת, ביחד עם הופעת שביט הייל-בופ (שכונה כוכב-השביט הגדול של 1997) זעזעה את ארצות הברית בשנת 1997 והחזירה את נושא הכתות לבמה הציבורית. אפלווייט שכנע 38 מחסידיו להתאבד כדי שנשמותיהם תוכלנה לעלות ולנסוע על חללית, שלפי אמונתם, הייתה מוסתרת מאחורי כוכב-השביט הייל-בופ. אמונות אלו הובילו לסיווג הכת ככת אמונה בחוצנים.

== היסטוריה ומקור ==
'השער לגן עדן' הייתה כת עידן חדש סודית ושהמידע עליה ועל מנהגיה מוגבל. בעת הצטרפות לכת, חברים נהגו לרוב למכור את רכושם כדי לנתק את קשריהם לקיום הארצי שלהם. במשך הרבה שנים הקבוצה חיה מנותקת מהחברה במערב ארצות-הברית. חברי הכת נהגו להסתובב בזוגות כדי להיפגש עם חברים אחרים למטרת העברת מצגות שנועדו כדי לצרף חברים חדשים. חלק מהזמן, חברי הכת נהגו לחיות בבתים חשוכים כדי להדמות את החוויה של מסעם בחלל החיצון. אחד מפרסומיה של הכת שנקרא "איך לבנות חוצן", התיימר לתאר חללית בין-כוכבית בנויה מחומרים שביניהם צמיגים ישנים. רוב המידע שידוע על הכת מגיע ממחקר שביצעו רוברט באלך ודייוויד טיילור אשר הסתננו לקבוצה בשנות השבעים.

חברי הכת הוסיפו "-אוֹדי" ("-ody") לשמם הפרטי במקום שמם המקורי. נטלס ואפלוויט נודעו כ"בו" ו"פיפ", ולאחר מכן "טי" ו"דו".

במשך מספר חודשים לפני מותם, שלושה חברים בכת, ת'רסטון-אודי (Thurston-ody), סילבי-אודי (Sylvie-ody) ואליין-אודי (Elane-ody) עבדו בשביל חברה בשם Advanced Development Group Inc. (קבוצת פיתוח מתקדם), חברה קטנה שממוקמת בסן דייגו, שפיתחו הוראות מבוססות-מחשב בשביל צבא ארצות הברית. למרות שהיו מנומסים וחברתיים, הם נהגו להתבודד. כאשר התפטרו מהחברה, הם אמרו לממונה עליהם שהצליחו במשימתם. שבועות מספר לאחר-מכן הם כבר היו מתים.

חבר באגודה בשם תומאס ניקולס היה אחיה של שחקנית מסע בין כוכבים, נישל ניקולס. לפני ההתאבדות ההמונית של הקבוצה, הוא ומספר חברים אחרים ביקשו את עזרתה למען פרסום המסר של הכת.

== מבנה ==
מבניה של הכת דמה למבנה נזירי מימי הביניים. חברי הקבוצה ויתרו על רכושם וחיו חיים נזיריים חסרי מותרות. בגדי החברים בכת היו נתפרים בקפדנות וכל רכושם היה משותף. שישה מחברי הקבוצה הזכרים עברו סירוס בהתנדבות כדי לשמור על אורח החיים הנזירי. הכת מימנה את עצמה על ידי הצעת שירות פיתוח אתרי-אינטרנט מקצועי.

== התאבדות המונית ==
39 חברי כת וראשה מרשל אפלוויט נמצאו מתים באחוזה שכורה בחברה היוקרתית של סן דייגו, רנצ'ו סנטה פיי, ב-26 במרץ 1997. המוות ההמוני של הכת שער גן עדן הוא אחד המקרים הכי מוכרים של התאבדות כתית.

בהכנה להרוג את עצמם, שתו חברי הכת מיצי פרי הדר כדי לטהר את עצמם מטומאה בצורה מסורתית. התאבדותם, שנערכה במשמרות, הורכבה מבליעת פנוברביטאל (phenobarbital) שהיא תרופה למניעת התקפים, בערבוב עם וודקה, ובנוסף שקיות פלסטיק מהודקות סביב ראשם לגרימת חנק. ערבוב משקאות חריפים עם תרופות ידוע כמסוכן ושעלול לגרום למוות. היו ברשותם של כל חברי הכת שנרצחו 5 דולרים ברבעי-דולרים (quarters). ההסבר לכך, שבאחד מספריו של מארק טוויין מצוין כי התשלום לרכב על זנבו של שביט הוא 5.75$. כל השלושים ושמונה היו לבושים בחולצות ומכנסיים זהים ובנוסף, זוג נעלי טניס חדשות לגמרי של נייקי וסרטי זרוע עם המילים "Heaven's gate away team".

== קישורים חיצוניים ==
* 
* 

קטגוריה:כתות אמריקאיות
קטגוריה:התאבדויות המוניות
מיקי אריסון

מיקי אריסון (באנגלית: Micky Arison; נולד ב-1949) הוא מיליארדר ואיש עסקים ישראלי-אמריקאי.

==ביוגרפיה==
נולד בישראל לתד אריסון ולמינה לבית וסרמן. בשנת 1954 עבר עם הוריו לניו יורק. שם נולדה אחותו שרי. ב-1966 עברה המשפחה למיאמי שבפלורידה. 
אריסון למד באוניברסיטת מיאמי אך נטש את ספסל הלימודים ופנה לעסקים.
בשנת 1972 הקים אביו את חברת שיט התענוגות "קרניבל קרוז ליינס" והוא החל לעבוד במחלקת המכירות של החברה.
ב-1979 הפך לנשיא החברה. במהלך כהונתו מיוחסת לו הפיכתה של קרניבל קרוז ליינס לחברת ספינות הנופש הגדולה בעולם. 
אריסון משמש כיושב ראש קבוצת קרניבל, אשר מהווה את תאגיד שיט התענוגות הגדול בעולם. בין היתר, שולט התאגיד על חברת ספינות הנופש והשעשועים קרניבל קרוז ליינס.
אריסון הוא הבעלים של קבוצת הכדורסל מיאמי היט. במסגרת תפקידו, מונה אריסון בעבר ליו"ר דירקטוריון הבעלים של קבוצות ה-NBA.

על-פי דירוגים שמפרסם כתב העת "פורבס". נכון ל-2017, העריך המגזין את הונו של אריסון כעומד על 8.6 מיליארד דולר ומיקם אותו במקום ה-162 בין רשימת עשירי העולם.

אריסון מתגורר במיאמי, אך מחזיק גם בתים בישראל, בלונג איילנד ובניו יורק. הוא נשוי ואב לשניים.

==ראו גם==
* קבוצת קרניבל
* מיאמי היט

==קישורים חיצוניים==

* [http://www.forbes.com/profile/micky-arison/ מיקי אריסון], באתר פורבס

==הערות שוליים==

קטגוריה:בוגרי אוניברסיטת מיאמי
קטגוריה:אנשי עסקים יהודים אמריקאים
מיקי
קטגוריה:מיליארדרים ישראלים
קטגוריה:אמריקאים ישראלים
קטגוריה:מיליארדרים יהודים אמריקאים
קטגוריה:מיאמי היט
קטגוריה:בעלי קבוצות כדורסל ב-NBA
קטגוריה:ישראלים שנולדו ב-1949
באסל אל-אסד

באסֶל אל-אסד (בערבית: باسل الأسد; 23 במרץ 1962 - 21 בינואר 1994) היה בנו השני של נשיא סוריה לשעבר, חאפז אל-אסד ואחיו של הנשיא המכהן, בשאר אל-אסד.

== ביוגרפיה ==

מגיל צעיר ייעד אותו אביו להיות מחליפו. הוא עמד בראש מערך הביטחון הנשיאותי, והנהיג מאבק עיקש בתופעת השחיתות שפשתה בממשל הסורי. הוא נהג להופיע לבוש במדי הצבא הסורי באירועים רשמיים, וגם היה ידוע כחובב מכוניות ורכיבה על סוסים.

=== מותו ===
ב-21 בינואר 1994 יצא באסל אל-אסד במכונית מרצדס לכיוון נמל התעופה של דמשק, והתנגש במעגל תנועה, ככל הנראה לאחר שנהג במהירות גבוהה ובערפל, ומת במקום. מותו אילץ את אביו לשנות את תוכניותיו, והוא החל לטפח את בנו השני, בשאר, כיורשו. האחרון אכן היה לנשיא סוריה עם מותו של חאפז אל-אסד, בשנת 2000.

התקשורת מטעם המשטר הסורי מתייחסת לבאסל כאל שהיד. רחובות וכיכרות נקראו על שמו ברחבי סוריה, ופסלו הוצב בכמה מעריה.

באסל נקבר במאוזוליאום בכפר הולדתו של אביו, קרדאחה. בשנת 2000 נטמן לצדו אביו.

==קישורים חיצוניים==

קטגוריה:פוליטיקאים סורים
באסל
קטגוריה:הרוגי תאונות דרכים
קטגוריה:ילדי מנהיגי מדינות
קטגוריה:בוגרי אוניברסיטת דמשק
קטגוריה:סורים שנולדו ב-1962
קטגוריה:נפטרים ב-1994
DiGRA

Digital Games Research Association - DiGRA (בתרגום חופשי לעברית: הארגון הבינלאומי של חוקרי משחקי מחשב) הוא ארגון בינתחומי הפועל ללא מטרות רווח, ששם לו למטרה לפתח ולקדם את:
* תאוריית המשחקים על בסיס חיבור לשטח, תוך קיום יחסי גומלין עם ההתפתחויות והחדשנות בתחום פיתוח, הפקת משחקי מחשב ושימוש בהם.
* שיתופי פעולה בין האקדמיה, מוסדות מחקר, ארגונים וחברות עסקיות, איגודים מסחריים, מפתחי משחקי מחשב עצמאיים וקובעי מדיניות.

DiGRA נוסד בשנת 2003 וכולל אקדמאים, חוקרים במוסדות מחקר, מפתחי משחקים ומפתחי הדרכה העוסקים באופן מקצועי במשחקי מחשב ובפעילויות בסביבות הידודיות.

== מטרות הארגון ==
DiGRA פועל במטרה לתמוך ולקדם את המחקר האקדמי וההכרה המקצועית במשחקי המחשב כשדה מחקרי לגיטימי ורלוונטי. משחקי המחשב מזמנים לחקור סוגיות רבות כגון: 
* יחסי הגומלין בין משחקי מחשב וטכנולוגיית המידע 
* סוגיות חברתיות, פוליטיות ואתיות הקשורות בתחום משחקי המחשב
* תאוריה ואסתטיקה של המשחקים והחוויה המשחקית
* ההפקה, הביקוש וצריכת משחקי מחשב
* התפתחות המדיה אינטראקטיבית, תרבות הגיימינג ותהליכים גלובליים בתחום

DiGRA פועל כמענה לצורכי קהיליית החוקרים ומעודד מחקר ברמה גבוהה של משחקי המחשב ואת הפצת ממצאי המחקרים של חברי הארגון בקרב הקהילה המדעית, העסקית והיישומית. ממצאי המחקר מופצים בקרב גורמים שונים כדוגמת מקבלי החלטות, מוסדות וארגונים שונים. 
לצורך השגת המטרות הללו הארגון:
* מקיים כנסים שנתיים. 
* מפעיל אתר אינטרנט שכולל ספריה עשירה, קבוצות דיון ועוד.
* מספק תמיכה לאירועים ולפעילויות הקשורות בחקר משחקי המחשב ברמת המקרו הגלובלית ובאמצעות מרכזי פעילות DiGRA Chapters ברמת המיקרו במדינות.

== קישורים חיצוניים ==
* 
* [http://seriousgamessource.com Serious Games Source]
===כתבי עת===
* [http://www.gamestudies.org Game Studies]
* [http://www.gamesandculture.com Games and Culture Journal]

קטגוריה:ארגונים
קטגוריה:תרבות משחקי הווידאו
יאטרוגני

יאטרוגני (או יַטְרוֹגֵנִי, על פי האקדמיה ללשון העברית: טִפּוּלָנִי) הוא מונח המתאר השפעות בריאותיות שליליות הנגרמות כתוצאה מטיפול רפואי. 

בעוד שבדרך כלל המונח יאטרוגני שמור לתוצאות מזיקות של טיפולים בידי רופאים, ניתן להשתמש במונח גם ביחס לפעולות על מקצועות טיפוליים אחרים, כגון פסיכולוגים, מרפאים, רוקחים, אחיות, רופאי שיניים ואחרים. זאת ועוד, מחלות יאטרוגניות אינן מוגבלות לרפואה המערבית, ואף רפואה אלטרנטיבית (או רפואה משלימה) עשויה להיות מקור לנזקים יאטרוגניים.

==היסטוריה==
מקור המונח מיוונית: ἰατρός, יאטרו - "מרפא"; γένεσις, גנסיס, "מקור". פירושו המילולי הוא "נגרם על ידי המטפל", ובמשמעותו המקורית עשוי להתפרש כהשפעות חיוביות או שליליות של המטפל.

מאז ימי היפוקרטס ידוע כי למרפא קיים פוטנציאל לגרימת נזק. הציווי העתיק "ראשית, אל תגרום נזק" (בלטינית: primum non nocere) הוא אחד מן העקרונות הבסיסיים של האתיקה הרפואית. מחלה יאטרוגנית או מוות שנגרם כתוצאה מטיפול רפואי, בין אם כתוצאה מרשלנות או כתוצאה מטעות מצידו של המטפל, זכתה לסנקציות עונשיות בתרבויות רבות.

הפילוסוף איוואן איליץ' הרחיב בספרו "נקמת הרפואה" את המונח יטרוגניות, מנקודת מבט סוציולוגית, לשלושה סוגים:
* יאטרוגניות קלינית - מחלה או טראומה כתוצאה מטיפול רפואי
* יאטרוגניות חברתית - פגיעה בבריאות הציבור כתוצאה מתהליכי מדיקליזציה בחברה בהובלת אנשי וגופי רפואה
* יאטרוגנויות תרבותית - פגיעה בדרכים המסורתיות להתמודדות עם מחלה ומוות, גם כן כתוצאה ממדיקליזציה של החיים

עם עליית הרפואה המדעית במאה ה-20, הייתה ציפייה כי הרפואה תשכיל להימנע במידה רבה יותר ממקרי מחלה או מוות יאטרוגניים. אמצעי החיטוי, ההרדמה, האנטיביוטיקה ושיטות ניתוח ממשיכים להתפתח במטרה להפחית השפעות ומקרי מוות יאטרוגניים.

==מקורות של נזקים יאטרוגניים==
קיימים מקורות רבים לנזקים יאטרוגניים, ביניהם:
* טעות רפואית
* כתב יד בלתי קריא במרשמי תרופות
* תופעות לוואי של תרופות
* שימוש יתר בתרופות המוביל להתפתחות חיידקים עמידים לאנטיביוטיקה
* שימוש בטיפולים בלתי מוכחים
* אבחנה מוטעית
* אי מתן משקל נאות לתלונות החולה באשר להשפעה שלילית של הטיפול
* זיהומים חיידקיים הנגרמים במהלך אשפוז
* עינויים רפואיים
* ניסויים בלתי אתיים בבני אדם
* מחלות של רופאים הפוגעות באיכות הטיפול (נדיר ביותר)

תוצאות יאטרוגניות אינן נגרמות בהכרח כתוצאה מטעויות רפואיות בטיפול. לעיתים תופעות לוואי המהוות חלק מאופיו של הטיפול גורמות לתוצאות היאטרוגניות. לדוגמה, טיפול ברדיותרפיה או כימותרפיה, הנדרשים לאור מצבו של החולה, עלולים לגרום לנשירת שיער, לאנמיה, הקאות, בחילות, נזק מוחי ועוד.

קיימים מקרים שבהם התוצאות היאטרוגניות נגרמות עקב רשלנות, או נוהלי טיפול פגומים, כך למשל במקרים שבהם ניתן לחולה מרשם שגוי המחמיר את המחלה, עקב כתב יד בלתי ברור. אחת התופעות היאטרוגניות הנפוצות יותר נגרמת עקב ההשפעה ההדדית של צירוף של תרופות. אלה הם מקרים שבהם הרופא איננו בודק את כל התרופות שהחולה מקבל, בטרם ירשום לו תרופה נוספת. כך נוצרים מצבים שבהם נטילת שתי תרופות שונות גורמת לביטול הדדי של השפעותיהן בגוף החולה, או להגברה בלתי רצויה של השפעותיהן. תופעות אלה גורמות למקרים רבים של תחלואה ותמותה. תרופות אף עלולות לגרום לחולה לתגובות אלרגיות.

== ראו גם ==
* רשלנות רפואית

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:רפואה
סטופה

תבליט בסטופה מהמאה הראשונה או השנייה
סטופה בסקוטלנד.
סְטוּפָּה (סנסקריט: स्तूप; מילולית, "ערימה") היא מבנה מקודש המכיל על פי האמונה שרידים או אפר של בודהה, של אחד מתלמידיו או של תלמידי תלמידיו.

== מקור ==
על פי המסורת, אחרי מותו של בודהה חילקו את שרידיו לשמונה חלקים, כמספר נתיבי הדרך המתומנת הנאצלת, וכל חלק נשלח למקום שונה, שם נטמן. מעל כל שריד נבנתה סטופה.

בשנים שחלפו מאז נבנו עוד אלפי סטופות. חלק מהסטופות קטנות, ואחרות, גדולות יותר, מהוות מקום התכנסות למאמינים ובהן יהיה לרוב צ'אטיה (אולם מבואה). 

הסטופות שבהן מאמינים שקבורים שרידיו של בודהה הפכו לאתרי עלייה לרגל. עולי הרגל המגיעים למקום נוהגים להקיף את המבנה עם כיוון השעון מהכותל המזרחי – המסמל את הלידה (זריחה), ממנו לדרומי – המסמל את ההארה, למערבי – המסמל את הידע, ולבסוף לצפוני (חשיכה) – המסמל את המוות. בחלק מהסטופות ציורי קיר המתארים מצבים אלו.

הסטופה נקראת בשמות שונים בארצות שונות: צ'אדי, דאגובה בסרי לנקה, צ'ורטאן בטיבט, ופגודה ביפן.

==סטופת קרח==
בצד שמאל של התמונה שתי סטופות קרח
עקב התחממות הגלובלית מצטמצמים הקרחונים המספקים מים לחבל לדאק Ladakh שבצפון הודו, ובכך נפגעת תפוקת המים מהם. כפרים שונים החלו ליצור סטופות עשויות קרח בצורה מלאכותית, על מנת שיספקו מים אף עד לשלהי הקיץ. בחלק מהסטופות אף נחצבו מקדשים.

== גלריה ==
{|align=right
|-
|
<gallery>
image:Dagoba_Colombo.jpg|בקולומבו, סרי לנקה
image:Shwedagon-Pano.jpg|ביאנגון, מיאנמר
image:Phra Pathom Chedi.jpg|בתאילנד
image:Bangkok-Wat Phra Kaeo-Phra Sri Rattana.jpg|בבנגקוק, תאילנד
Image:That Louang Vientiane.jpg|בלאוס
Image:Wat Phnom-Phnom Penh-Cambodia.jpg|בקמבודיה
image:Chorten Tibet.jpg|בטיבט
image:Stupa Chorten Ladakh.jpg|בלדאק, הודו
image:Kinkaku-ji, Kyoto, Japan, 2004.jpg|בקיוטו, יפן
image:SensojiPagoda1468.jpg|בטוקיו, יפן
image:Dodrulchortenstupa.jpg|בסיקים, הודו
image:Sanchi2.jpg|בסאנצ'י, הודו
Beihai park - bridge to white pagoda.JPG|הדגובה הלבנה, בייג'ינג, סין
</gallery>
|}

==קישורים חיצוניים==

* 
* 

==הערות שוליים==

קטגוריה:בודהיזם
קטגוריה:טיפוסי מבנים
קטגוריה:מבני דת
קטגוריה:מקדשים בודהיסטיים
מסת אם

קוביות של [[פיריט משובצות במסת־אם]]
מסת־אם או מטריקס של סלע היא מונח בגאולוגיה המתאר את מסת החומר הבנוי מגרגירים דקים שבו משובצים גרגרים (או גבישים) גדולים בהרבה.

מסת־האם של סלע יסוד בנויה מגבישים זעירים, לעיתים מיקרוסקופיים, שבהם משובצים גבישים גדולים בהרבה המכונים פנוקריסטים. מרקם פורפירי זה מאפיין מצב שבו המגמה מתקררת בכמה שלבים. לדוגמה, באנדזיט פורפירי משובצים פנוקריסטים גדולים של פלגיוקלז במסת־אם דקת־גרגיר. בדרום אפריקה כורים את רוב היהלומים מתוך מסת־אם של קימברליט, סלע דמוי חרסית שעברה בליה, המכונֶּה "קרקע צהובה".

מסת־האם של סלעי משקע הוא חרסית דקת־גרגיר או טין שבו משובצים גרגרים גדולים יותר.

קונגלומרט וברקציה הם שני סוגים של סלעי משקע השייכים לקבוצת הגודל המכונה רוּדיטים, שבה גודל הגרגר גדול מ-2 מילימטר. סלעים אלו נהוג למיין בכמה שיטות, כשאחת מהן היא על פי אחוז מסת־האם מכלל הסלע. לשיטה נוספת למיון סלעים אלה, המתבססת על יחסי הגודל שבין השברים הבונים את הסלע, יש קשר ישיר לאחוז מסת־האם בסלע. אם כל השברים הם באותו גודל הסלע נקרא ממוין היטב (well-sorted), ואם יש גדלים רבים הוא ממוין רע (ill-sorted). בדרך כלל סלע ממוין היטב יכיל מעט מסת־אם, בעוד שאחוז מסת־האם בסלע ממוין רע יהיה גבוה יותר.

==קישורים חיצוניים==

* 

קטגוריה:פטרולוגיה
סלפית

סלפית (בערבית: سلفيت) היא עיירה פלסטינית בהרי שומרון, ברשות הפלסטינית ושטח A, ומשמשת כבירת נפת סלפית. סלפית סמוכה לעיר אריאל, ונמצאת כ-3 ק"מ מדרומה. רוב תושביה עוסקים בחקלאות, בעיקר בגידולי זיתים, ענבים ותפוחים.

בסלפית נמצאת האוניברסיטה הפתוחה אל-קודס, בית חולים ע"ש יאסר ערפאת, ותחנת משטרה נפתית.

בשנת 2012, החליטה הרשות הפלסטינית לספח את הכפר לעיירה סלפית והוא מקבל ממנה את כל השירותים המוניציפליים.<ref></ref>

==היסטוריה==
סלפית נזכרת בספרי מס עות'מאניים משנת 1596. באותו זמן נרשמו בה 118 משפחות ו-2 רווקים, כולם מוסלמים.

במאות ה-18 וה-19, תחת שלטון האימפריה העות'מאנית, סלפית הייתה אחד מהמרכזים הראשיים בחבל הארץ שנקרא "ג'וֹרַת עַמְרַא" או "בילאד ג'מאעין," החופף במידה ניכרת את נחלת שבט אפרים המקראית. אזור זה היה על התפר שבין הרי יהודה והרי השומרון, והוא סבל מחוסר יציבות פוליטית עקב הגירת שבטים ותחרות מתמדת בין משפחות תקיפות על גביית מיסים בשם השלטונות העות'מאניים.<ref>רועי מרום, [https://www.academia.edu/48820058/Jind%C4%81s_at_Lydda_s_Entrance_A_Cornerstone_of_the_Study_of_the_City_s_Rural_Hinterland_1459_1948_%D7%92%D6%B4%D7%A0%D6%B0%D7%93%D6%B7%D7%90%D7%A1_%D7%91%D7%A9%D7%A2%D7%A8%D7%94_%D7%A9%D7%9C_%D7%9C%D7%95%D7%93_%D7%90%D7%91%D7%9F_%D7%A4%D7%99%D7%A0%D7%94_%D7%9C%D7%97%D7%A7%D7%A8_%D7%94%D7%A2%D7%95%D7%A8%D7%A3_%D7%94%D7%9B%D7%A4%D7%A8%D7%99_%D7%A9%D7%9C_%D7%94%D7%A2%D7%99%D7%A8_1948_1459 גִ'נְדַאס בשערה של לוד: אבן פינה לחקר העורף הכפרי של העיר 1948-1459], לוד-דיוספוליס 7, 2021, עמ' 26.</ref>

בסקר הקרן לחקר ארץ ישראל משנת 1882 מתוארת העיירה כמוקפת כרמי זיתים. בשנות ה-50 של המאה ה-20 הייתה סלפית מעוז המפלגה הקומוניסטית הפלסטינית. לאחר מלחמת ששת הימים יצאו תושבים רבים לעבוד בישראל ובהתנחלויות הסמוכות. בשנת 1978 הוקמה מצפון לסלפית ההתנחלות אריאל שהוכרזה עיר ב-1998. לצורך כך הופקעו מתחומי סלפית 3,500 דונם. האינתיפאדה הראשונה גבתה את חייהם של 7 תושבים. ב-1995 הייתה סלפית העיירה הראשונה שפינה צה"ל במסגרת יישום הסכם אוסלו ב'.

==דרכי הגעה==
לסלפית מספר כניסות. מצפון-מערב קיימת כניסה מכביש 4775, מכיוון צומת אריאל.כניסה זו פתוחה באופן חופשי ומאפשרת כניסה ויציאה לעיר ללא כל הפרעה. דרך נוסף מצפון-מזרח מובילה לכיוון איסכאכא ויאסוף. דרך ממערב לכיוון בורוקין נסללה לאחרונה. גם ממזרח נסללו שתי כניסות חדשות מכיוון לובאן א-שרקיה. מדרום ישנן שתי דרכים המתחברות עם ח'ירבת קיס ופרח'ה. כל הדרכים מפותלות והנסיעה בהן אורכת זמן רב.

==המתקן לטיהור שפכים==
ב-2007 הסכימה הקרן הגרמנית KfW , המשקיעה בפיתוח תשתיות ברשות הפלסטינית, להקים עבור סלפית מתקן לטיהור שפכים, אך המנהל האזרחי לא אישר את הקמתו בתוואי המתוכנן בשטח C ודרש מעיריית סלפית להקים מתקן משותף לסלפית ולאריאל. הפלסטינים סירבו לבנות מתקן משותף בטענה שאריאל היא ישוב בלתי חוקי. הזיהום שנוצר מהביוב של שני היישובים הפך למטרד סביבתי ולמפגע בריאותי. לבסוף, בשנת 2015 אושרה ותוקצבה הקמת מתקן טיהור שפכים לאחר שנמצא פתרון אחר לביוב של אריאל.

== קישורים חיצוניים ==

* 
* [https://archive.today/20070714063823/http://www.pnic.gov.ps/arabic/palestine/town42.html מרכז המידע הלאומי הפלסטיני]
* [http://tv.social.org.il/environment/2012/03/14/polluting-occupation כיבוש מזהם כתבה של הטלוויזיה החברתית]
* 

==הערות שוליים==

קטגוריה:נפת סלפית
קטגוריה:השומרון: יישובים
קטגוריה:הרשות הפלסטינית: יישובים
קטגוריה:עיירות